અંતરિક્ષમાં માનવ વસ્તીનો વસવાટ કરાવવાનાં સ્વપ્નો જોઈ રહેલા વિજ્ઞાનીને મોટી સફળતા મળી છે. જેમાં ચંદ્ર અને મંગળ ગ્રહ પર જ્વાળામુખી સંબંધિત હિલચાલનાં કારણે બનેલી ભૂમિગત ગુફાઓ( લાવા ટ્યૂબ્સ)આ કામમાં વિજ્ઞાનીને મદદ કરી શકે તેમ છે. વિજ્ઞાનીનાં દાવા મુજબ અંતરિક્ષમાં કરવામાં આવેલા અભિયાનમાં ચંદ્ર અને મંગળ ગ્રહ પર ખાસ પ્રકારનાં ખડક જેવા ઢગલા જોવા મળ્યા છે અને તેમાં લાવા ટ્યૂબ્સ હોવાનાં પુરાવા મળ્યા છે. આ લાવા ટયૂબ્સથી માણસ તેમના સુરક્ષિત આવાસ બનાવી શકે છે. અને તે ત્યાં સુધી કે આવી જગ્યાએ ગલી કે શહેર પણ વસાવી શકાય તેમ છે.